
Številka: 06180-58/2026-13
Datum:   19. 1. 2026



POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA



Zavezanec: MARIBORSKA LIVARNA MARIBOR d.d. – v stečaju, Oreško nabrežje 9, 2000 Maribor


Naprava / lokacija: 

Naprava: Naprava, ki lahko povzroča onesnaževanje okolja večjega obsega: IED naprava-taljenje in litje aluminija in aluminijevih litin ter IED naprava- površinska obdelava kovin z uporabo elektrolitskih postopkov 

Lokacija: Oreško nabrežje 9, 2000 Maribor



Datum pregleda: 13. 8. 2025


OkoljevarstvenI dovoljenji (OVD) številka: 

-št.  35406-53/2012-11 z dne 21. 5. 2013, ki je bilo spremenjeno z odločbami št. 35406-48/2013-3 z dne 20. 5. 2014 in spremembami I. točke odločbe št. 35432-45/2024-2570-2 z dne 25. 9. 2024 ter št. 35432-73/2024-2570-23 z dne 7. 2. 2025

-št. 35406-52/2012-9 z dne 21. 5. 2013 z odločbo o spremembi št. 35406-13/2013-2 z dne 17. 7. 2013 in II. točko odločbe št. 35432-45/2024-2570-2 z dne 25. 9. 2024 ter II. točko odločbe o spremembi št. 35432-45/2024-2570-23 z dne 7. 2. 2025 in odločbo št. 35432-21/2025-2570-6 z dne 4. 7. 2025.


Usklajenost z OVD: DA

Pri inšpekcijskem pregledu je bilo ugotovljeno, da je zavezanec s proizvodnjo taljenja Al in Al zlitin prenehal dne 31. 12. 2024. Stečaj podjetja se je pričel dne 30. 8. 2024.  Prav tako je dne 31. 12. 2024 prenehala delovati naprava za površinsko obdelavo kovin z uporabo elektrolitskih postopkov, razen obrata kovačnice in del mehanske obdelave, kateri so bili z dne 1. 1. 2025 dani v najem podjetju Monisa Forging d.o.o., Trg svobode 3, 2000 Maribor. Na inšpekcijskem pregledu je bilo ugotovljeno, da je zavezanec na Agencijo RS za okolje oddal predpisana letna poročila v OVD. 



Zaključki / naslednje aktivnosti:

Glede na sklep Ministrstva za okolje, podnebje in energijo, št. 35432-48/2025-2570-2 z dne 13. 8. 2025, zavezancu mirujejo pravice in obveznosti v zvezi z obratovanjem naprave za taljenje aluminija in aluminijevih zlitin. V času začasnega prenehanja obratovanja tehnoloških enot, skladišč in rezervoarjev zavezancu mirujejo pravice in obveznosti iz OVD, razen obveznosti zadev, ki se nanašajo na ukrepe po dokončnem prenehanju obratovanja naprave- (točka 7. 2. izreka OVD) ter glede obveščanja o spremembah (obveznosti iz točke 9 izreka OVD).

Glede sklep Ministrstva za okolje, podnebje in energijo, št. 35432-49/2025-2570-2 z dne 13. 8.2025, zavezancu mirujejo pravice in obveznosti v zvezi z obratovanjem dela naprave za površinsko obdelavo kovin z uporabo elektrolitskih postopkov, za katero je bilo izdano OVD.

Zavezanec je od začetka stečaja do dne inšpekcijskega pregleda odstranil vse nenevarne in nevarne odpadke. 

Naslednji redni inšpekcijski pregled bo izveden v skladu s planom Inšpektorata Republike Slovenije za okolje in energijo.

